Narodna skupština
20111201

Hvala, predsednice. Mislim, gospodine Krstin, da ovo što ste rekli ne stoji, jer kaže: "među podacima koji se obavezno dostavljaju". Znači, podaci se obavezno dostavljaju, a bira se način kako će ih dostaviti. To je nešto što stoji i tu nema dileme, ne treba da piše "obavezno" zato što je već definisano predloženim zakonom. To je prva stvar. Kad me pitate za osiromašeni uranijum, malo ste se kasno uključili, od 1999. godine. O osiromašenom uranijumu govorim još od 1985. godine, kao što znate, među prvima sam o tome progovorio. Ono što ste rekli, da je bombama sa osiromašenim uranijumom gađan Novi Sad i Fruška Gora, to nije istina. Imate izveštaj Vojske i to veoma detaljan, na kojim je sve lokacijama. Ovo što ste rekli o Kosovu je tačno, ali što ste rekli o Srbiji, o Fruškoj Gori, to nije tačno i to pogledajte. Možemo zajedno da pogledamo.